Diari Oficial de la Generalitat Valenciana


Sumari del DOGV 6287, del 11-06-2010 (2010/6438)

Aprovació definitiva del nou Projecte de Reparcel·lació i Retaxació de Càrregues del Sector PRM-3-C.
----------------------------------------------------------------------------------------------------

### Dades del document

Número de DOGV
:   6287

Data del DOGV
:   11-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6438


Data del document
:   31-05-2010

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * pla d'urbanisme
    * administració local

Aprovació definitiva del nou Projecte de Reparcel·lació i Retaxació de Càrregues del Sector PRM-3-C. [2010/6438]  
Per la Resolució d'esta Alcaldia de data 19 de maig de 2010, s'ha aprovat el nou Projecte de Reparcel·lació i Retaxació de Càrregues del Sector PRM-3-C, per a complir a les sentències dictades pels Jutjats Contenciosos Administratius i pel Tribunal Superior de Justícia de la Comunitat Valenciana (TSJCV).  
Concretament, en la part dispositiva de l'acord, s'assenyala el següent:   
«Primer. Estimar totalment o parcial o desestimar les al·legacions presentades en el sentit indicat en els informes de l'arquitecte municipal de data 20 de novembre de 2010 i del lletrat assessor d'urbanisme de 5 de maig de 2010. Conforme a allò que s'ha assenyalat en tals informes, l'agent urbanitzador haurà d'introduir les següents rectificacions en el contingut del projecte:   
1. Han d'eliminar-se del compte de liquidació provisional les partides anul·lades judicialment, açò és, a més de les denominades Honoraris de supervisió d'obres i Séquia Cullerola i reposició de séquies, que no apareixen ja en el projecte, la de Increment de l'IPC (176.901,82 €), conforme a allò que s'ha requerit en sentència número 1376 TSJCV.  
2. Ha de modificar-se el compte de liquidació provisional a fi que s'incremente la indemnització reconeguda al senyor Ibáñez de Lara en la quantitat de 229.227,85 €, corresponents a la suma de les indemnitzacions derivades de la demolició de l'edificació existent (70.990,90 €), arbratge (74.351,66 €), collita pendent (19.926 €) i mur perimetral (63.959,29 €), equivalent al valor estimat en la sentència del TSJCV número 461/2008.  
3. Ha de modificar-se la configuració de la parcel·la número 11 a fi d'eliminar l'apèndix de 6,18 x 0,53 m, mitjançant l'adjudicació de la superfície indicada a la parcel·la número 10, amb la compensació econòmica que corresponga.  
4. Ha de dividir-se la parcel·la número 6 en dos, la 6.1 i la 6.2. La 6.1 ha de figurar a nom de Promociones y Gestiones Immobiliarias Ratisbona Societat Limitada y Companyia, Sociedad en Comandita, i haurà de fer-se constar l'existència d'una servitud d'ús sobre part d'aquesta a favor d'Iberdrola Distribución Eléctrica, SAU.  
5. Ha de corregir-se la titularitat de la parcel·la adjudicada número 1.2, perquè aparega com a propietària d'aquesta la mercantil Hijos de Antonio Juan, SL.  
6. Ha de suprimir-se l'usdefruit que grava la parcel·la número 3, adjudicada a Pablo Jiménez Salazar.  
7. Ha de reconéixer-se, i plasmar-se en el compte de liquidació provisional, a la Comunitat de Regants i Sindicat de Regs de Cullera una indemnització equivalent al valor de 1.799 m², prenent com a valor aplicable el previst en el programa (declarat correcte en la sentència del TSJCV número 927, de 22 de novembre 2006, Secció Primera) per al sòl d'aportació, incrementat en l'interés legal dels diners aplicables des de la data d'aprovació de la primera reparcel·lació, açò és, el 20 de maig de 2003.   
8. Ha de rectificar-se el coeficient de canvi exclusivament als efectes de determinar la superfície (o el percentatge) de parcel·la adjudicada a Pablo Jiménez Salazar, José María Ibáñez de Lara i Juan Bautista Boda (este últim en el cas de no opte per la retribució en metàl·lic de la seua adjudicació), que en el seu dia van optar pel pagament en espècie i van ser part en algun dels processos que han donat lloc a la present resolució. Als efectes de determinar tal coeficient, haurà de partir-se del valor del sòl previst en PDAI d'una banda, i per un altra, de les càrregues d'urbanització, minorades en la quantia de les partides eliminades (Honoraris de supervisió d'obres, Séquia Cullerola i reposició de séquies i Increment de l'IPC) i augmentades en la quantitat reconeguda en concepte d'indemnitzacions inicialment no previstes a José María Ibáñez de Lara i al Sindicat de Regs de Cullera. En el cas que, com a conseqüència de la situació en què es troba la urbanització, es justificara que resulta impossible aplicar el nou coeficient sense afectar drets de tercers, haurà de preveure's la corresponent compensació econòmica, en els termes previstos en l'article 167.4 Llei Urbanística Valenciana (LUV).   
Segon. Aprovar definitivament, amb les rectificacions que s'indiquen en l'apartat anterior, el projecte de reparcel·lació presentat per la societat Exagom Verd, SL, per al compliment de les sentències dictades en relació amb l'aprovació de l'anterior projecte de reparcel·lació per al desenvolupament del sector PRM 3-C del Pla General d'Ordenació Urbana de Cullera.   
Tercer. Notificar la present resolució a l'agent urbanitzador, perquè introduïsca en el projecte les modificacions assenyalades, així com a través de la representació processal de l'Ajuntament, als Jutjats Contenciosos Administratius Números Dos i Quatre de València i als distints interessats, fent saber que aquesta, llevat que una altra cosa determinen els tribunals de justícia, posarà fi a la tramitació administrativa, i que contra ella es pot interposar, segons el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en el termini d'un mes, recurs potestatiu de reposició; s'entenendrà desestimat este recurs si transcorregut un mes des de la presentació corresponent no se n'haguera adoptat cap resolució. Alternativament, es podrà també interposar, contra esta resolució, recurs contenciós administratiu davant dels Jutjats del Contenciosos Administratius de València en el termini de dos mesos, comptadors des de l'endemà de la notificació-publicació, de conformitat amb el que disposen els articles 8, 10 i 46 de la Llei 29/1998, de 13 de juliol, Reguladora de la Jurisdicció Contenciosa administrativa.  
No obstant els interessats, si ho estimen oportú, podran interposar qualsevol altra classe de recursos que estimen pertinents».  
Cosa que es fa pública per a general coneixement, servint este edicte per a notificar a aquells interessats que resulten desconeguts o no s'haja pogut practicar la notificació o haja sigut tornada pel servici de Correus.   
Cullera, 31 de Maig del 2010.- L'alcalde president: Ernesto Sanjuán Martínez. El secretari general: Javier A. Gieure Le Caressant.